pythainlp/thai-wiki-dataset-v4 huggingface dataset:
สภาผู้แทนราษฎรดอมินีกา

สภาผู้แทนราษฎร  เป็นสภานิติบัญญัติของประเทศดอมินีกา ก่อตั้งขึ้นโดยหมวดที่สามของรัฐธรรมนูญแห่งดอมินีกา และร่วมกับประธานาธิบดีดอมินีกา ถือเป็น รัฐสภา ของประเทศดอมินีกา สภาผู้แทนราษฎรของประเทศดอมินีกามีสภาเดียว ประกอบด้วยสมาชิกสภาผู้แทนราษฎร 21 คน วุฒิสมาชิก 9 คน และอัยการสูงสุดเป็นสมาชิกโดยตำแหน่ง ประธานสภาจะกลายเป็นสมาชิกคนที่สามสิบสองหากได้รับเลือกจากสมาชิกภายนอกสภา
สมาชิกสภาผู้แทนราษฎรจะได้รับการเลือกตั้งโดยตรงในเขตเลือกตั้งที่มีสมาชิกคนเดียวโดยใช้ระบบเสียงข้างมาก (หรือระบบก่อนหลัง) เป็นวาระห้าปี สมาชิกสภาผู้แทนราษฎรจะเป็นผู้ตัดสินใจว่าสมาชิกวุฒิสภาจะได้รับเลือกโดยการลงคะแนนหรือแต่งตั้ง หากมีการแต่งตั้ง ประธานาธิบดีจะเลือกบุคคล 5 คน ตามคำแนะนำของนายกรัฐมนตรี และ 4 คนโดยคำแนะนำของผู้นำฝ่ายค้าน ซึ่งในรัฐสภาชุดปัจจุบันใช้การแต่งตั้งวุฒิสมาชิก
คณะรัฐมนตรีจะได้รับการแต่งตั้งจากสมาชิกรัฐสภา แต่สมาชิกวุฒิสภาจะเป็นสมาชิกของคณะรัฐมนตรีได้ไม่เกินสามคน
เขตชำระเงิน

ในการเดินทางระบบราง เขตชำระเงิน คือเขต "ภายใน" ของสถานีรถไฟ ในการเข้าถึงเขตชำระเงินนี้จะต้องมีตั๋วหรือบัตรผ่านเพื่อผ่านประตู จุดประสงค์หลักของการมีเขตชำระเงินคือเพื่อแยกชานชาลาออกจากทางออกสถานี เพื่อให้แน่ใจว่าผู้โดยสารจะต้องจ่ายค่าโดยสารก่อน/หลังการโดยสาร ในบางสถานที่จะใช้คำอื่นแทนศัพท์ เช่น สถานีรถไฟในสหราชอาณาจักรใช้ศัพท์ 
เขตชำระเงินมีลักษณะคล้ายกับ "เขตการบิน"  ในท่าอากาศยาน เพียงแต่ในเขตชำระเงินจำเป็นต้องใช้เพียงบัตรโดยสารเท่านั้น ยกเว้นในการเดินทางระบบรางระหว่างประเทศ ที่ต้องผ่านการตรวจหนังสือเดินทางก่อนเข้าสู่เขตดังกล่าว ทั้งนี้ ในระบบขนส่งมวลชนเร็วบางแห่ง มีข้อห้ามมิให้ผู้โดยสารรับประทานอาหารและเครื่องดื่มในเขตชำระเงินของทุกสถานี
กองทัพสวิส

กองทัพสวิส (,) เป็นกำลังทางทหารของประเทศสวิตเซอร์แลนด์ ประกอบด้วยกำลังทางบกและกำลังทางอากาศ ระบบของกองทัพสวิสมีพลทหารประจำการจำนวนไม่มาก กำลังพลส่วนใหญ่เป็นพลอาสาซึ่งมีอายุ 19 ถึง 34 ปี (บางกรณีอาจถึง 50 ปี) และเนื่องจากสวิตเซอร์แลนด์มีธรรมเนียมวางตัวเป็นกลางอย่างยาวนาน กองทัพสวิตจึงไม่เคยเข้าร่วมความขัดแย้งในประเทศอื่น อย่างไรก็ตาม กองทัพสวิสเข้าร่วมในภารกิจรักษาสันติภาพระหว่างประเทศ และเป็นสมาชิกโครงการความร่วมมือเพื่อสันติของเนโท
โครงสร้าง.
โครงสร้างของกองทัพสวิสตั้งแต่ปี 2018; กองทัพสวิตอยู่ภายใต้การบังคับบัญชาของ "ผู้บัญชาการกองทัพ"  ซึ่งมีหน้าที่รายงานต่อรัฐมนตรีว่าการกระทรวงกลาโหม ป้องกันพลเรือน และกีฬา และรายงานต่อคณะมนตรีสมาพันธรัฐสวิส 
ในยามสงบ ผู้บัญชาการกองทัพเป็นนายทหารยศพลโท แต่ในยามศึกสงครามหรือวิกฤตการณ์ รัฐสภาอาจแต่งตั้งนายทหารยศพลเอก ดำรงตำแหน่งผู้บัญชาการสูงสุดกองทัพ
ชื่อ เซี่ย

ชื่อ เซี่ย  (ค.ศ. 137–226) ชื่อรอง เวย์เยี่ยน  มีชื่อในภาษาเวียดนามว่า สี เญี้ยป  เป็นขุนพล นักการเมือง และขุนศึกชาวจีนที่มีชีวิตในยุคราชวงศ์ฮั่นตะวันออกและต้นยุคสามก๊กของจีน ชื่อ เซี่ยรับราชการเป็นเป็นเจ้าเมืองของเมืองเกาจี (交趾 "เจียวจื่อ") ซึ่งปัจจุบันคือตอนเหนือของประเทศเวียดนาม บันทึกประวัติศาสตร์ในศตวรรษที่ 3 "จดหมายเหตุสามก๊ก" ("ซานกั๋วจื้อ") เป็นแหล่งข้อมูลหลักของจีนที่เกี่ยวข้องชีวประวัติของชื่อ เซี่ย ชื่อ เซี่ยส่งเสริมศาสนาพุทธตลอดชีวิต หลังจากชื่อ เซี่ยเสียชีวิต ชาวเวียดนามได้เล่าขานตำนานมากมายเกี่ยวกับชื่อ เซี่ย และยกย่องในฐานะ สีเวือง (Sĩ Vương "ราชาสี"; 士王 "ชื่อหวาง") ในบางวัด
คูนาร์ด-ไวต์สตาร์ไลน์

บจ.คูนาร์ด-ไวต์สตาร์ไลน์  เป็นสายการเดินเรือสัญชาติบริติชซึ่งมีอยู่ระหว่าง ค.ศ. 1934 ถึง 1949
ประวัติ.
บริษัทนี้ถูกก่อตั้งขึ้นเพื่อควบคุมสินทรัพย์การขนส่งทางเรือร่วมกันของสายการเดินเรือคูนาร์ดและไวต์สตาร์ไลน์หลังจากที่ทั้งสองบริษัทประสบปัญหาทางการเงินในช่วงภาวะเศรษฐกิจตกต่ำครั้งใหญ่ คูนาร์ด-ไวต์สตาร์ควบคุมเรือเดินสมุทรทั้งหมด 25 ลำ (คูนาร์ด 15 ลำ และไวต์สตาร์ 10 ลำ) ทั้งคูนาร์ดและไวต์สตาร์ต่างก็ประสบปัญหาทางการเงินอย่างหนัก และกำลังหาทางสร้างเรือเดินสมุทรขนาดมหึมาให้เสร็จสมบูรณ์ ไวต์สตาร์มีตัวเรือ 844 (โอเชียนิก) และคูนาร์ดมีตัวเรือ 534 ซึ่งต่อกลายเป็นอาร์เอ็มเอส ควีนแมรี ใน ค.ศ. 1933 รัฐบาลอังกฤษตกลงให้ความช่วยเหลือแก่คู่แข่งทั้งสองโดยมีเงื่อนไขว่าพวกเขาต้องรวมกิจการเดินเรือในมหาสมุทรแอตแลนติกเหนือเข้าด้วยกัน ข้อตกลงเสร็จสมบูรณ์ในวันที่ 30 ธันวาคม ค.ศ. 1933 การรวมกิจการเกิดขึ้นในวันที่ 10 พฤษภาคม ค.ศ. 1934 ก่อตั้งเป็น บจ.คูนาร์ด-ไวต์สตาร์ ไวต์สตาร์นำเรือ 10 ลำมาร่วมกับบริษัทใหม่ ขณะที่คูนาร์ดนำเรือ 15 ลำมาร่วม ด้วยการจัดสรรนี้ และเนื่องจากตัวเรือ 534 เป็นเรือของคูนาร์ด ผู้ถือหุ้นของคูนาร์ดจึงเป็นเจ้าของบริษัทใหม่ร้อยละ 62 โดยอีกร้อยละ 38 เป็นของเจ้าหนี้ของไวต์สตาร์ เรือของไวต์สตาร์จะชักธงของไวต์สตาร์ขึ้นเหนือธงของคูนาร์ด ส่วนเรือของคูนาร์ดจะชักธงของคูนาร์ดขึ้นเหนือธงของไวต์สตาร์
เนื่องจากอยู่ในสถานะทางการเงินและการดำเนินงานที่ดีกว่าไวต;สตาร์ คูนาร์ดจึงเริ่มดูดซับทรัพย์สินของไวต์สตาร์และผลที่ตามมาคือ เรือส่วนใหญ่ของไวต์สตาร์ถูกกำจัดหรือส่งไปอู่ตัดเรืออย่างรวดเร็ว เรือที่ให้บริการเส้นทางออสเตรเลียและนิวซีแลนด์ของไวต์สตาร์ถูกโอนย้ายไปยังสายการเดินเรือชอว์ ซาวิลล์ และอัลเบียน (Shaw, Savill & Albion Line) ใน ค.ศ. 1934 และอาร์เอ็มเอส โอลิมปิกของไวต์สตาร์ถูกปลดระวางและขายเป็นเศษเหล็กในปีถัดมา พร้อมกับอาร์เอ็มเอส มอริเทเนียของคูนาร์ด อาร์เอ็มเอส มาเจสติก เรือธงของไวต์สตาร์ ซึ่งเป็นเรือที่ใหญ่ที่สุดในโลกจนถึง ค.ศ. 1935 ถูกขายใน ค.ศ. 1936
ใน ค.ศ. 1947 คูนาร์ดเข้าซื้อหุ้นร้อยละ 38 ของไวต์สตาร์ในบริษัท และในวันที่ 31 ธันวาคม ค.ศ. 1949 บริษัทได้ตัดชื่อไวต์สตาร์ออกและเปลี่ยนชื่อเป็นคูนาร์ดไลน์ ทั้งธงประจำบริษัทของคูนาร์ดและไวต์สตาร์ถูกชักขึ้นบนเรือของบริษัทในขณะที่มีการควบรวมกิจการและหลังจากนั้น อย่างไรก็ตาม ธงของคูนาร์ดถูกชักขึ้นเหนือธงของไวต์สตาร์บนเรือของไวต์สตาร์สองลำสุดท้าย คือ เอ็มวี จอร์จิก และเอ็มวี บริแทนนิก จอร์จิกถูกแยกชิ้นส่วนใน ค.ศ. 1956 ส่วนบริแทนนิกทำการเดินทางข้ามมหาสมุทรแอตแลนติกครั้งสุดท้ายจากลิเวอร์พูลไปยังนิวยอร์กในนามเรือสังกัดไวต์สตาร์ในวันที่ 25 พฤศจิกายน ค.ศ. 1961 และกลับมายังลิเวอร์พูลเป็นครั้งสุดท้ายก่อนจะแล่นด้วยกำลังของมันเองไปยังอู่ตัดเรือ เธอเป็นเรือไวต์สตาร์ลำสุดท้ายที่ยังคงมีอยู่ โดยเหลือเพียงเอสเอส โนแมดิก เรือพี่เลี้ยงโดยสาร ซึ่งก็เป็นของบริษัทเดียวกันจนถึง ค.ศ. 1934 เป็นเรือของไวต์สตาร์ลำสุดท้ายที่ยังลอยลำอยู่
แม้จะเป็นเช่นนั้นเรือทุกลำของคูนาร์ดก็ยังคงชักธงของคูนาร์ดและไวต์สตาร์ไว้บนเสาเรือจนถึงปลาย ค.ศ. 1968 สิ่งนี้เป็นไปได้มากที่สุดเพราะโนแมดิกยังคงให้บริการกับคูนาร์ดจนถึงวันที่ 4 พฤศจิกายน ค.ศ. 1968 และถูกส่งไปยังอู่ตัดเรือ ก่อนจะถูกซื้อไปเพื่อใช้เป็นร้านอาหารลอยน้ำ หลังจากนั้น ธงไวต์สตาร์ก็ไม่ได้ถูกชักขึ้นอีก ชื่อไวต์สตาร์ถูกลบออกจากการดำเนินงานของคูนาร์ด และร่องรอยทั้งหมดของทั้งไวต์สตาร์ไลน์และคูนาร์ด-ไวต์สตาร์ไลน์ก็ถูกปลดระวาง คูนาร์ดดำเนินกิจการอย่างอิสระจนกระทั่ง ค.ศ. 1999 เมื่อถูกคาร์นิวัลคอร์ปอเรชันเข้าซื้อกิจการทั้งหมด
ไดเวอส์ไลเซินซ์

"ไดเวอส์ไลเซินซ์"  เป็นซิงเกิลเปิดตัวของนักร้องและนักแต่งเพลงชาวอเมริกัน โอลิเวีย โรดริโก เปิดตัวเมื่อวันที่ 8 มกราคม ค.ศ. 2021 ผ่านเกฟเฟนเรเคิดส์ และอินเตอร์สโคปเรเคิดส์ โดยเป็นซิงเกิลนำจากสตูดิโออัลบั้มเปิดตัว "ซาวเออร์" (2021) เธอร่วมประพันธ์เพลงกับโปรดิวเซอร์แดน นิโกร "ไดเวอส์ไลเซินซ์" เป็นแนวเพลงเพาเวอร์บัลลาดที่ผสมผสานระหว่างแนวเพลงแบดรูมป็อป ออลต์ป็อป และพาวเวอร์ป็อป โดดเด่นด้วยการผลิตแบบมินิมอลลิสต์ที่นำโดยเปียโน ผสมผสานเสียงกลอง ฮาร์โมนี การตบมือประสานกัน และดรีมมีบริดจ์ เพลง "ไดเวอส์ไลเซินซ์" เป็นหนึ่งในเพลงที่ประสบความสำเร็จมากที่สุดของ ค.ศ. 2021 ซึ่งเป็นการเปิดตัวอาชีพทางดนตรีของโรดริโก
เพลงนี้บันทึกอารมณ์ "ในหลายแง่มุม" ที่โรดริโกต้องทนอยู่หลังจากอกหัก เธอแอบเผยเพลงนี้บนสื่อสังคมออนไลน์เป็นเวลาหลายเดือนใน ค.ศ. 2020 ก่อนที่จะประกาศเปิดตัวในวันที่ 4 มกราคม ค.ศ. 2021 มิวสิกวิดีโออย่างเป็นทางการถูกโพสต์บนยูทูบ ควบคู่ไปกับการเปิดตัวเพลง ซึ่งประกอบด้วยโรดริโกขับรถไปรอบ ๆ พื้นที่ชานเมืองหลังจากได้รับใบขับขี่ และระลึกถึงความทรงจำของเธอเกี่ยวกับเรื่องของเพลง ที่สนับสนุนให้เธอได้รับใบอนุญาตขับขี่ "ไดเวอส์ไลเซินซ์" ได้รับเสียงวิพากษ์วิจารณ์อย่างกว้างขวาง ได้รับการยกย่องว่าศูนย์กลางอยู่ที่การแต่งเพลงที่ไพเราะของโรดริโก เสียงร้องที่เต็มไปด้วยอารมณ์ และการผลิตที่ปลุกใจของเพลง โดยหลายคนได้เน้นย้ำถึงอิทธิพลของเทย์เลอร์ สวิฟต์ และลอร์ด เพลงนี้ได้รับรางวัลขับร้องเพลงป็อปเดี่ยวยอดเยี่ยม จากงานรางวัลแกรมมีใน ค.ศ. 2022 ทั้งยังได้รับการเสนอชื่อเข้าชิงรางวัลบันทึกเสียงแห่งปี และเพลงแห่งปีด้วย
"ไดเวอส์ไลเซินซ์" สามารถทำลายสถิติต่าง ๆ รวมถึงสถิติสปอติฟาย เป็นเพลงที่มีการสตรีมวันเดียวมากที่สุดของเพลงที่ไม่ใช่เพลงฮอลีเดย์ (สามารถทำสิถิติได้ในวันที่สี่ของการเปิดตัว) และเพลงในสัปดาห์แรกที่เปิดมากที่สุดบนสปอติฟาย และแอเมซอนมิวสิก เพลงนี้ติดอันดับ"บิลบอร์ด"ฮอต 100 ในสหรัฐฯ และทำให้โรดริโกเป็นศิลปินที่อายุน้อยที่สุดที่เปิดตัวบนชาร์ต เพลงติดอันดับในแปดสัปดาห์ติดต่อกันบนอันดับหนึ่ง ได้รับการรับรองระดับแพลตินัมถึง 6 เท่าโดยสมาคมผู้ประกอบกิจการเพลงของสหรัฐอเมริกา (RIAA) ส่วนที่อื่นนั้น "ไดเวอส์ไลเซินซ์" สามารถขึ้นอันดับหนึ่งใน 25 ประเทศ รวมถึงอยู่ในเวลาหลายสัปดาห์บนชาร์ตในออสเตรเลีย แคนาดา ไอร์แลนด์ นิวซีแลนด์ และสหราชอาณาจักร นอกจากนี้ยังไต่ขึ้นสูงสุดในสิบอันดับแรกในบราซิล ฝรั่งเศส เยอรมนี อิตาลี สเปน แอฟริกาใต้ และอื่น ๆ อีกมากมาย ในเดือนกรกฎาคม ค.ศ. 2023 เพลงนี้มีการสตรีมมากกว่า 1.8 พันล้านครั้งบนสปอติฟาย ซึ่งจัดอยู่ใน 100 เพลงที่มีการสตรีมมากที่สุดบนแพลตฟอร์ม
องค์ประกอบและบทประพันธ์เพลง.
"ไดเวอส์ไลเซินซ์" เป็นเพลงที่ขับเคลื่อนด้วยเปียโน และเป็นเพลงเพาเวอร์บัลลาด ที่ได้รับการอธิบายว่าเป็นเพลงแนวแบดรูมป็อป ออลต์ป็อป และพาวเวอร์ป็อป โดยมีองค์ประกอบของโฟล์กและอินดีร็อก โดยได้รับแรงบันดาลใจจากอารมณ์ที่สับสนของโรดริโก และความรู้สึกหลังจากการที่เพิ่งเลิกรา เธอประพันธ์เพลงนี้ร่วมกับผู้ผลิตเพลงดาเนียล นิโกร เพลงประพันธ์ด้วยคีย์ B♭ (บีแฟลต) เมเจอร์ และมีจังหวะความเร็ว 144 ครั้งต่อนาที พร้อมเสียงเตะกลองสองครั้ง เสียงปรบมือในท่อนที่สองและเสียงร้องนำ ช่วงเสียงของโรดริโกในเพลงครอบคลุมตั้งแต่โน้ตต่ำ G3 ไปจนถึงโน้ตเสียงสูง F5 ตามบทประพันธ์ของเพลง มีเนื้อหากล่าวถึงโรดริโกขับรถผ่านย่านชานเมือง มีอารมณ์เสียและโกรธ เธอไตร่ตรองถึงความรู้สึกต่าง ๆ ของตัวเองว่าเป็นเรื่องจริงหรือไม่
ชาร์ต.
ชาร์ตสิ้นปี.
ถนนบางขุนนนท์

ถนนบางขุนนนท์ ตั้งอยู่ในแขวงบางขุนนนท์ เขตบางกอกน้อย กรุงเทพมหานคร เริ่มตั้งแต่แยกบางขุนนนท์ที่ตัดกับถนนจรัญสนิทวงศ์ ตัดกับคลองชักพระ จากนั้นเชื่อมต่อกับถนนชัยพฤกษ์
แต่เดิมบริเวณถนนบางขุนนนท์เป็นพื้นที่สวนมานาน ถือเป็นสวนผลไม้ที่มีชื่อเสียงในกรุงเทพมหานครโดยเฉพาะทุเรียน
ต้นถนนบางขุนนนท์เป็นที่ตั้งของตลาดบางขุนนนท์ ขายทั้งของสด ของแห้ง อาหารการกินต่าง ๆ รวมถึงข้าวของเครื่องใช้นานาชนิด ตลอดสองข้างทางบนถนนบางขุนนนท์ มีร้านรวงเรียงราย รวมถึงมีร้านอาหาร โดยเฉพาะมีร้านก๋วยเตี๋ยวจำนวนมากจนได้ชื่อว่าเป็น "ถนนเส้นก๋วยเตี๋ยว" เช่น ร้านก๋วยเตี๋ยวเครื่องในหมูใบตำลึงตั้งอยู่เชิงสะพานชักพระ ตรงข้ามกรมบังคับคดี ที่ร้านนี้ขึ้นมาบนบกเมื่อ พ.ศ. 2510 ก๋วยเตี๋ยวตำลึงนายอ้วนบางขุนนนท์ เดิมพายเรือขายในคลองชักพระ จนเมื่อ พ.ศ. 2519 ได้เริ่มมาเปิดตึกขาย
นอกจากนั้นยังเป็นที่ตั้งของวัดหลายวัด ได้แก่ วัดใหม่ (ยายแป้น) วัดศรีสุดาราม วัดบางขุนนนท์ วัดภาวนาภิรตาราม และวัดเจ้าอาม
ถนนบางขุนนนท์มีรถประจำทางสายที่ผ่านคือ 57 และ 79 และยังมีบริการรถสองแถวเล็กวิ่ง บริเวณแยกบางขุนนนท์เป็นที่ตั้งของสถานีบางขุนนนท์หนึ่งในสถานีสายสีน้ำเงิน ช่วงเตาปูน–ท่าพระ และในอนาคตรถไฟฟ้าสายสีนํ้าเงินสถานีบางขุนนนท์เชื่อมต่อกับรถไฟฟ้าสายสีส้มช่วงตะวันตก บางขุนนนท์-ศูนย์วัฒนธรรมแห่งประเทศไทย สามารถเปลี่ยนไปใช้บริการรถไฟฟ้าสายสีส้มตะวันตกได้ และรถไฟฟ้าชานเมือง สายนครวิถี เชื่อมต่อกับรถไฟฟ้าทั้ง 2 สาย สามารถเปลี่ยนไปใช้บริการรถไฟฟ้าชานเมือง สายนครวิถีได้
โร่วเจียหมัว

โร่วเจียหมัวหรือโรวกาหมัว  เป็นอาหารข้างถนนที่มีต้นกำเนิดมาจากอาหารของมณฑลฉ่านซี และรับประทานกันอย่างกว้างขวางทั่วทั้งประเทศจีน ในสหรัฐบางครั้งเรียก "แฮมเบอร์เกอร์จีน"
เนื้อสัตว์ส่วนใหญ่มักเป็นเนื้อหมูตุ๋นเป็นเวลาหลายชั่วโมงในซุปที่มีเครื่องเทศและเครื่องปรุงมากกว่า 20 ชนิด แม้ว่าจะสามารถใช้เครื่องเทศเพียงไม่กี่ชนิด (ซึ่งผู้ขายส่วนใหญ่มักทำ) แต่เนื้อที่ได้ก็จะมีรสชาติน้อยลง
นอกจากนี้ยังมีทางเลือกอื่นๆ ให้เลือกอีกด้วย ตัวอย่างเช่น ในพื้นที่มุสลิมในซีอานเนื้อสัตว์มักจะเป็นเนื้อวัว (ปรุงรสด้วยยี่หร่าและพริกไทย) และในมณฑลกานซู่มักจะเป็น เนื้อ แกะ จากนั้นจึงสับหรือบดเนื้อแล้วยัดไส้ใน "ไป๋จีโม่" ซึ่งเป็น ขนมปังแผ่นแบนชนิดหนึ่งไป๋จีโม่แท้ทำจากแป้งสาลีผสมยีสต์แล้วนำไปอบในเตาดินเผา แต่ปัจจุบันในหลายพื้นที่ของจีน ทำไป๋จีโม่ในกระทะ ทำให้มีรสชาติที่แตกต่างอย่างมากจากแบบที่อบในเตาดินเผา ขึ้นอยู่กับประเภทของเครื่องเทศที่ใช้ในการปรุงเนื้อสัตว์และวิธีการทำขนมปัง รสชาติของโรเจียโม่จะแตกต่างกันอย่างมากจากผู้ขายหนึ่งไปยังอีกผู้ขายหนึ่ง โรเจียโม่ไม่ใช่อาหารมื้อสมบูรณ์และมักขายในรูปแบบคอมโบกับเหลียงผี พบได้โดยมีการปรับเปลี่ยนตามภูมิภาคต่างๆ ทั่วประเทศจีน
โร่วเจียหมัว ถือเป็นอาหารจีนที่เทียบเท่ากับแฮมเบอร์เกอร์และแซนด์วิชเนื้อแบบตะวันตก โร่วเจียหมัว ถือเป็นแฮมเบอร์เกอร์ประเภทที่เก่าแก่ที่สุดชนิดหนึ่งในโลก เนื่องจากขนมปังหรือ "mo" ย้อนกลับไปถึงราชวงศ์ฉิน (221–206 ปีก่อนคริสตกาล) และเนื้อย้อนกลับไปถึงราชวงศ์โจว (1,045–256 ปีก่อนคริสตกาล) อย่างไรก็ตาม เนื่องจากผู้คนทั่วโลกได้ยัดเนื้อไว้ในขนมปังมานานหลายศตวรรษ จึงไม่ทราบว่าทำขึ้นที่ไหนเป็นครั้งแรก
จูโพ

จูโพ มีชื่อในภาษาจีนกลางว่า จู เปา  เป็นขุนนางของรัฐจ๊กก๊กในยุคสามก๊กของจีน มีตำแหน่งเป็นเจ้าเมืองโคกุ้น ภายหลังเข้าร่วมในการก่อกบฏของยงคีต่อต้านการปกครองของจ๊กก๊ก
ประวัติ.
จูโพเป็นชาวเมืองจูถี (朱提) มณฑลเอ๊กจิ๋ว ในรัฐจ๊กก๊ก รับราชการกับจ๊กก๊กในตำแหน่งเจ้าเมือง (太守 "ไท่โฉฺ่ว") ของเมืองโคกุ้น (牂柯郡 "จางเคอจฺวิ้น"; ปัจจุบันอยู่บริเวณนครกุ้ยหยางหรือฝูเฉฺวียน มณฑลกุ้ยโจว) 
ในปี ค.ศ. 223 ยงคีก่อกบฏในภูมิภาคหนานจง สังหารเจิ้ง อ๋าง (正昂) เจ้าเมืองเกียมเหลง (建寧郡 "เจี้ยนหนิงจฺวิ้น") จากนั้นสวามิภักดิต่อง่อก๊กโดยการเชิญชวนของชื่อ เซี่ยและส่งเตียวอี้ (張裔 "จาง อี้") เจ้าเมืองเกียมเหลงคนใหม่ไปเป็นเชลยของ่อก๊ก ยงคีพยายามยึดเมืองเองเฉียง (永昌郡 "หย่งชางจฺวิ้น") จากลิคีและอ้องค้าง (王伉 "หวาง ค่าง") แต่ไม่สำเร็จจึงส่งเบ้งเฮ็กไปปลุกระดมชนเผ่าลำมัน (南蠻 "หนานหมาน") ให้ร่วมก่อกบฏ 
เวลานั้นจูกัดเหลียงอัครมหาเสนาบดีแห่งจ๊กก๊กได้ส่งฉาง ฝาง (常房; หรืออีกชื่อคือ 常颀 "ฉาง ฉี") ขุนนางผู้ช่วยมณฑลเอ๊กจิ๋ว (益州从事 "อี้โจฺวฉงชื่อ") เดินทางไปตรวจการที่เมืองโคกุ้น ฉาง ฝางสงสัยว่าจูโพต้องการเข้าร่วมก่อการกบฏกับยงคี จึงให้จับตัวเหล่าเสมียนของเมืองโคกุ้นมาประหารชีวิตเสีย จูโพโกรธมากจึงสังหารฉาง ฝางและกล่าวหาว่าฉาง ฝางคิดการกบฏ จูกัดเหลียงฟังข้อกล่าวหาของจูโพ จึงสั่งให้นำตัวบุตรชายของฉาง ฝางไปประหารชีวิต และให้เนรเทศเหล่าน้องชายของฉาง ฝางไปยังเมืองอวดจุ้น (越巂郡 "เยฺว่ซีจฺวิ้น"/"เยฺว่สุ่ยจฺวิ้น"; อยู่บริเวณนครซีชาง มณฑลเสฉวนในปัจจุบัน) แต่ในท้ายที่สุดจูโพก็เข้าร่วมการกบฏของยงคี 
ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง จูกัดเหลียงแต่งตั้งให้ม้าตงเป็นเจ้าเมืองโคกุ้นและนำกองกำลังเข้าปราบกลุ่มกบฏในเมืองโคกุ้นได้สำเร็จ แต่ไม่มีการระบุถึงชะตากรรมของจูโพและไมมีการบันทึกเกี่ยวกับจูโพหลังเข้าร่วมการกบฏของยงคีในหลักฐานทางประวัติศาสตร์
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 จูกัดเหลียงใช้แผนยุแยงให้โกเตงระแวงยงคีและจูโพ โกเตงให้งากฟัน (鄂煥 "เอ้อ ฮฺว่าน") ขุนพลใต้บังคับบัญชาไปสังหารยงคีและเข้าสวามิภักดิ์ต่อจูกัดเหลียง จากนั้นจึงอาสาไปจับตัวจูโพเพื่อแสดงความจริงใจ เมื่อโกเตงนำกองทหารไปเจอกับจูโพก็ด่าว่าจูโพคิดทำร้ายตน จูโพไม่รู้เรื่องมาก่อนก็นิ่งอึ้งไปยังไม่ทันได้พูดอะไรก็ถูกงากฟันสังหาร
ศักดิ์สิทธิ์ ขาวทอง

ศักดิ์สิทธิ์ ขาวทอง (เกิด 18 มีนาคม พ.ศ. 2537) ชื่อเล่น สิงโต ปัจจุบันดำรงตำแหน่งเป็นรองโฆษกพรรคประชาธิปัตย์ เป็นสมาชิกสภาผู้แทนราษฎรจังหวัดสงขลา และที่ปรึกษาสโมสรฟุตบอลสงขลา
ประวัติ.
ศักดิ์สิทธิ์ เกิดเมื่อวันที่ 18 มีนาคม พ.ศ. 2537 ที่ อำเภอหาดใหญ่ จังหวัดสงขลา เป็นบุตรนายเดชอิศม์ ขาวทอง กับนางจาราณกุมารี กุมแก้ว ด้านครอบครัวอยู่กินกันฉันสามีภริยากับนางสาวชัยฉัตร เอกอุรุ บุตรสาวประพร เอกอุรุ มีบุตร 1 คน ชื่อเล่นลีโอ เกิดเมื่อวันที่ 3 ธันวาคม พ.ศ. 2566
สำเร็จการศึกษาระดับปริญญาตรี ศิลปศาสตรบัณฑิต สาขาการจัดการโรงแรมและท่องเที่ยว จาก University of Westminster ประเทศอังกฤษ
งานการเมือง.
ศักดิ์สิทธิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์และได้รับเลือกรวม 1 สมัย
สมาชิกสภาผู้แทนราษฎร.
ศักดิ์สิทธิ์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สรรเพชญ บุญญามณี

สรรเพชญ บุญญามณี (เกิด 1 กุมภาพันธ์ พ.ศ. 2533) ชื่อเล่น เพชร เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์
ประวัติ.
สรรเพชญ เกิดเมื่อวันที่ 1 กุมภาพันธ์ พ.ศ. 2533 เป็นบุตรนายนิพนธ์ บุญญามณี และนางกัลยา บุญญามณี ด้านครอบครัวสมรสกับอภิญญา บุญญามณี มีบุตร 2 คน 
สำเร็จการศึกษาระดับปริญญาตรี สาขาธุรกิจระหว่างประเทศ จากวิทยาลัยนานาชาติ มหาวิทยาลัยมหิดล และระดับปริญญาโท ด้านการวางแผนการเงินและการบริหารความมั่งคั่ง จากมหาวิทยาลัยนครแมนเชสเตอร์ (Manchester Metropolitan University) ประเทศอังกฤษ
การทำงาน.
ด้านธุรกิจ.
เขาเคยเป็นที่ปรึกษา บจก.สยามอินเตอร์เนชั่นแนล ฟู้ด ในช่วงปี พ.ศ. 2555 ถึง พ.ศ. 2566
ด้านการเมือง.
เขาลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 แต่ไม่ได้รับเลือก ก่อนที่จะได้รับเลือกตั้งในครั้งถัดมา (พ.ศ. 2566) ในสังกัดพรรคประชาธิปัตย์
สมาชิกสภาผู้แทนราษฎร.
สรรเพชญ บุญญามณี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วัดเชิงทะเล

วัดเชิงทะเล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงทะเล อำเภอถลาง จังหวัดภูเก็ต ปัจจุบันมีพระครูสิริพรหมสุนทร (อนุชา อนุชาโต ป.ธ.5) ดำรงตำแหน่งเจ้าอาวาส
วัดเชิงทะเล หรือที่ชาวบ้านเรียกกันว่า วัดตีนเล ตั้งวัดเมื่อวันที่ 5 เมษายน พ.ศ. 2460 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537 อย่างไรก็ดีวัดน่าจะเก่าแก่กว่านั้นเพราะปรากฏหลักฐานว่า หลวงพ่อปลอดเคยเป็นเจ้าอาวาสประจำอยู่ ณ วัดแห่งนี้ ระหว่าง พ.ศ. 2395–2429 ชื่อเสียงของท่านกล่าวกันว่าท่านมีวิทยาคมมีเวทมนต์คาถาขลังยิ่ง ก่อนที่จะมรณภาพเมื่อ พ.ศ. 2429โดยชาวบ้านได้อัญเชิญอัฐิธาตุของท่านใส่ไว้ในคนโทมีฝาปิดฝังไว้หน้าอุโบสถ (ปัจจุบันมีผู้สร้างบัวเจดีย์บรรจุอัฐิไว้)
ต่อมาในสมัยหลวงพ่อพลับเป็นเจ้าอาวาส ได้สร้างเสนาสนะต่าง ๆ เช่น ปลูกสร้างโรงครัวโรงธรรม ซ่อมแซมกุฎิวิปัสนากัมฐาน สร้างหอฉัน ตลอดจนศาลาการเปรียญและอุโบสถหลังแรก รวมถึงได้สร้างโรงเรียนวัดเชิงทะเลหรือเปลี่ยนมาเป็นโรงเรียนบ้านเชิงทะเลในปัจจุบัน
สมยศ พลายด้วง

สมยศ พลายด้วง หรือ โกถึก (เกิด 28 พฤศจิกายน พ.ศ. 2513) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดสงขลา และรองเลขาธิการพรรคประชาธิปัตย์
ประวัติ.
สมยศ เกิดเมื่อวันที่ 28 พฤศจิกายน พ.ศ. 2513 ที่ตำบลโรง อำเภอกระแสสินธุ์ จังหวัดสงขลา ด้านครอบครัวอยู่กินกันฉันสามีภริยากับ นางสาวมาลัยทิพย์ ครุอำโพธิ์ มีบุตร-ธิดา 2 คน
สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสงขลา และระดับปริญญาโท รัฐประศาสนศาสตรมหาบัณฑิต สาขาการจัดการและการปกครองท้องถิ่น จากมหาวิทยาลัยทักษิณ
งานการเมือง.
สมยศ เคยทำงานในฐานะหนึ่งในทีมงานให้กับบุคคลทางการเมืองต่างๆ ได้แก่นิพนธ์ บุญญามณี ขณะดำรงตำแหน่ง สส. และนายกองค์การบริหารส่วนจังหวัดสงขลา, เดชอิศม์ ขาวทอง ขณะดำรงตำแหน่ง สส. และไพเจน มากสุวรรณ์ นายกองค์การบริหารส่วนจังหวัดสงขลา 
สมยศ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์ โดยสามารถเอาชนะทั้งไพร พัฒโน อดีต สส. 2 สมัย จากพรรคภูมิใจไทย และพยม พรหมเพชร อดีต สส. 1 สมัย จากพรรครวมไทยสร้างชาติไปได้
สมาชิกสภาผู้แทนราษฎร.
สมยศ พลายด้วง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ชนนพัฒฐ์ นาคสั้ว

ชนนพัฒฐ์ นาคสั้ว (เกิด 8 กันยายน พ.ศ. 2532) ชื่อเล่น กฤต เป็นนักธุรกิจและนักการเมืองชาวไทย ปัจจุบันดำรงตำแหน่งกรรมการบริหารพรรคกล้าธรรม และสมาชิกสภาผู้แทนราษฎรจังหวัดสงขลา อดีตประธานสโมสรฟุตบอลนครศรี ยูไนเต็ด
ประวัติ.
ชนนพัฒฐ์ เกิดเมื่อวันที่ 8 กันยายน พ.ศ. 2532 ที่จังหวัดนครศรีธรรมราช ด้านครอบครัวอยู่กินกันฉันสามีภริยา กับนางสาวกฤตพร คงเคว็จ สมาชิกสภาองค์การบริหารส่วนจังหวัดสงขลา มีธิดา 2 คน
สำเร็จการศึกษาระดับมัธยมศึกษาจากโรงเรียนศรีธรรมราชศึกษา ระดับปริญญาตรี เศรษฐศาสตรบัณฑิต จากมหาวิทยาลัยทักษิณ และระดับปริญญาโท รัฐประศาสนศาสตรมหาบัณฑิต จากมหาวิทยาลัยกรุงเทพธนบุรี
การทำงาน.
ชนนพัฒฐ์ เป็นเจ้าของธุรกิจหลายอย่างทั้งอสังหาริมทรัพย์, โรงงานผลิตเสื้อกีฬา, โรงงานผลิตอุปกรณ์ทางการแพทย์ รวมไปถึงธุรกิจเปิดให้เช่าเรือท่องเที่ยว
นอกจากนี้ ชนนพัฒฐ์ เคยเป็นประธานสโมสรฟุตบอลนครศรีฯ ยูไนเต็ด ในช่วงฤดูกาล 2020 ก่อนที่จะลาออกเพื่อมาทำงานด้านการเมือง
งานการเมือง.
ชนนพัฒฐ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ โดยสามารถเอาชนะทั้งนายชัยวุฒิ ผ่องแผ้ว อดีต ส.ส. 2 สมัย จากพรรคประชาธิปัตย์ และ ร้อยตำรวจเอกอรุณ สวัสดี อดีต ส.ส. 1 สมัย จาก พรรครวมไทยสร้างชาติไปได้ ทั้งนี้ ชนนพัฒฐ์เป็น ส.ส. พรรคพลังประชารัฐคนเดียวของจังหวัดสงขลาที่ได้รับการเลือกตั้งในครั้งดังกล่าว
ต่อมาเขาได้ย้ายมาสังกัดพรรคกล้าธรรม และได้รับการเลือกตั้งเป็นกรรมการบริหารพรรคดังกล่าวเมื่อวันที่ 3 กุมภาพันธ์ พ.ศ. 2568
สมาชิกสภาผู้แทนราษฎร.
ชนนพัฒฐ์ นาคสั้ว ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
คดีความ.
ชนนพัฒฐ์เคยถูกตำรวจจับกุมพร้อมพวกที่ท่าอากาศยานดอนเมือง ในข้อหามีส่วนเกี่ยวข้องกับเว็บพนันออนไลน์ เมื่อวันที่ 24 กุมภาพันธ์ พ.ศ. 2565 แต่ได้รับการประกันตัวในอีกสองวันต่อมา
ไจทอน

ไจทอน  เป็นแพลตฟอร์มภาษาไพทอนที่ถูกพัฒนาบนแพลตฟอร์มจาวา เพื่อเพิ่มอำนวยความสะดวกในการใช้ความสามารถภาษาสคริปต์ของไพทอนลงในซอฟต์แวร์จาวาอื่น ๆ การใช้งานสามารถทำได้โดยการติดตั้งจาวาและเรียกไลบรารีของไจธอนซึ่งมาในรูปไบนารีเพื่อใช้งาน
งากฟัน

งากฟัน มีชื่อในภาษาจีนกลางว่า เอ้อ ฮฺว่าน  เป็นตัวละครในนวนิยายอิงประวัติศาสตร์จีนเรื่อง"สามก๊ก"ในศตวรรษที่ 14 เป็นนายทหารของโกเตง ผู้นำชนเผ่าในเมืองอวดจุ้น (越巂郡 "เยฺว่ซีจฺวิ้น"/"เยฺว่สุ่ยจฺวิ้น"; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในภูมิภาคหนานจง ทางตอนใต้ของมณฑลเอ๊กจิ๋ว
งากฟันเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
งากฟันปรากฏเป็นตัวละครในนวนิยาย"สามก๊ก"ตอนที่ 87 นิยาย"สามก๊ก"บรรยายลักษณะของงากฟันว่าความสูง 9 "ฉื่อ" เชี่ยวชาญการใช้ทวน"ฟางเที่ยนจี่" (方天戟) เป็นอาวุธ
ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง โกเตงร่วมกับยงคีและจูโพในการรบกับทัพจ๊กก๊ก โกเตงให้งากฟันคุมกองหน้าออกรบ แต่งากฟันเสียทีถูกอุยเอี๋ยน เตียวเอ๊ก และอองเป๋งจับตัวมาให้จูกัดเหลียง จูกัดเหลียงปฏิบัติต่องากฟันเป็นอย่างดีและปล่อยตัวไป งากฟันกลับไปหาโกเตงและยกย่องคุณธรรมของจูกัดเหลียง 
ต่อมาจูกัดเหลียงดำเนินแผนยุแยงให้โกเตงระแวงยงคีและจูโพ โกเตงจึงให้งากฟันไปสังหารยงคีและจูโพเสีย แล้วงากฟันจึงติดตามโกเตงจึงเข้าสวามิภักดิ์ต่อจ๊กก๊ก จูกัดเหลียงจึงแต่งตั้งให้งากฟันมีตำแหน่งเป็นขุนพลรักษาค่ายใหญ่ (牙門將 "หยาเหมินเจี้ยง")
ข้อเท็จจริงทางประวัติศาสตร์.
ไม่ปรากฏชื่อของงากฟันในบันทึกทางประวัติศาสตร์อย่างเป็นทางการ 
ใน"จดหมายเหตุสามก๊ก" ("ซานกั๋วจื้อ") บทประวัติลิคีระบุว่ายงคีถูกสังหารโดยผู้ใต้บังคับบัญชาของโกเตงในระหว่างการทัพปราบกบฏของจูกัดเหลียง ใน"จดหมายเหตุสามก๊ก"ไม่ได้ระบุชื่อผู้ใต้บังคับบัญชาของโกเตงที่สังหารยงคี
ใน"จดหมายเหตุสามก๊ก" บทประวัติม้าตง ระบุว่าจูกัดเหลียงแต่งตั้งให้ม้าตงเป็นเจ้าเมืองโคกุ้น (牂柯郡 "จางเคอจฺวิ้น"; ปัจจุบันอยู่บริเวณนครกุ้ยหยางหรือฝูเฉฺวียน มณฑลกุ้ยโจว) และนำกองกำลังเข้าปราบกลุ่มกบฏในเมืองโคกุ้นที่นำโดยจูโพได้สำเร็จ แต่ไม่มีการระบุถึงชะตากรรมของจูโพ
วาแล

วาแล (valet) คือชายรับใช้ที่คอยปรนนิบัติเจ้านายอย่างใกล้ชิด มีรูปแบบการทำงานคล้ายกับ "เมด" ที่เป็นหญิงรับใช้ วาแลมีหน้าที่หลักเป็นการจัดหาเครื่องแต่งกายให้แก่เจ้านาย ตลอดจนทำงานบ้านเล็ก ๆ ภายในวังหรือคฤหาสน์ที่ตนอาศัยอยู่
ในสมัยกลาง วาแลเปรียบได้กับข้าราชสำนักระดับล่างที่คอยสนองพระคุณของข้าราชสำนักระดับสูง บางทีคนกลุ่มนี้ก็มีความสามารถด้านจิตรกรรมและมักเป็นจิตรกรประจำราชสำนักด้วย ต่อมาอเมริกาได้ใช้คำนี้เรียกกลุ่มคนที่คอยนำรถไปจอดให้แทน
หน้าที่ของวาแล.
หน้าที่ของวาแลคล้ายคลึงกับพ่อบ้าน (butler) และเมด (maid) คือ ดูแลความเรียบร้อยภายในที่อยู่อาศัยของเจ้านาย แต่ก็มีรายละเอียดมากกว่า ที่สำคัญวาแลจะดูแลปรนนิบัติเจ้านายเป็นรายคนในลักษณะข้ารับใช้ประจำตัว เจ้านายหนึ่งคนจะจ้างวาแลดูแลเป็นรายคนไป ครอบครัวหนึ่งอาจมีวาแลหลายคนคอยรับใช้ตามจำนวนสมาชิกในครอบครัว
หน้าที่หลักของวาแลในฐานะคนสนิทของเจ้านาย มีตั้งแต่การจัดแจงตารางเวลาให้แก่เจ้านาย จัดเตรียมเสื้อผ้าออกงาน จัดการบัญชีและการเงิน บางรายอาจต้องปรนนิบัติเจ้านายในกิจวัตรประจำวัน ไม่ว่าในการอาบน้ำ โกนหนวด หรือขับถ่าย ด้วยความใกล้ชิดนี้เอง บางคนที่จ้างวาแลเข้ามารับใช้ อาจพิศวาสในตัวของบุคคลและตั้งเขาขึ้นเป็นวาแล จะได้อยู่ไม่ห่างกายกัน
พรรคแรงงานดอมินีกา

พรรคแรงงานดอมินีกา (หรือ DLP) เป็นพรรคการเมืองประชาธิปไตยสังคมนิยมกึ่งฝ่ายซ้ายในประเทศดอมินีกา พรรคแรงงานดอมินีกาก่อตั้งขึ้นในปี 1955 โดย Phyllis Shand Allfrey และ Emmanuel Christopher Loblack เป็นพรรคการเมืองที่เก่าแก่ที่สุดในประเทศดอมินีกา การเลือกตั้งทั่วไปครั้งแรกในปี 1961 ได้ที่นั่ง 7 จาก 11 ที่นั่ง ในปี 1966 ได้ที่นั่งเกือบทั้งหมดเหลือเพียงที่นั่งเดียว แม้ว่าในปี 1970 จะลดลงเหลือ 8 ที่นั่ง แต่ก็ได้รับชัยชนะติดต่อกันเป็นครั้งที่ 4 ในการเลือกตั้งปี 1975 ได้ 16 ที่นั่งจากทั้งหมด 21 ที่นั่ง
ในปี 1980 พรรคได้รับความพ่ายแพ้ครั้งใหญ่ โดยสัดส่วนคะแนนเสียงลดลงจาก 50% เหลือ 17% และเสียที่นั่งทั้งหมดเมื่อพรรคเสรีภาพดอมินีกาชนะการเลือกตั้ง โดยได้ที่นั่งอีก 5 ที่นั่งในการเลือกตั้ง ปี 1985 แพ้หนึ่งที่นั่งในปี 1990 และได้รับหนึ่งที่นั่งในปี 1995
ในการเลือกตั้งปี 2000 พรรคได้รับอำนาจเป็นครั้งแรกนับตั้งแต่ ค.ศ. 1975 โดยได้รับ 10 ที่นั่งจากทั้งหมด 21 ที่นั่ง และจัดตั้งรัฐบาลร่วมกับ DFP หลังจากนั้น รูสเวลต์ "โรซี" ดักลาส ก็ได้เป็นนายกรัฐมนตรี อย่างไรก็ตาม ในวันที่ 1 ตุลาคม ค.ศ. 2000 ดักลาสเสียชีวิตกระทันหันหลังจากดำรงตำแหน่งเพียงไม่กี่เดือน เมื่อวันที่ 6 มกราคม ค.ศ. 2004 โดยปิแอร์ ชาร์ลส์ ก็ทำการเข้ารับตำแหน่งแทน ชาร์ลส์ซึ่งป่วยเป็นโรคหัวใจมาตั้งแต่ปี 2003 ก็เสียชีวิตเช่นกัน หลังจากการเสียชีวิตของปิแอร์ ชาร์ลส์ รัฐมนตรีกระทรวงการต่างประเทศ ออสบอร์น ริวิแยร์ ก็ทำหน้าที่เป็นนายกรัฐมนตรี จนกระทั่งรัฐมนตรีกระทรวงศึกษาธิการ รูสเวลต์ สเกอร์ริต ได้รับการเสนอชื่อให้เป็นผู้นำพรรคและสาบานตนเป็นนายกรัฐมนตรี
ภายใต้การนำของรูสเวลต์ สเกอร์ริต พรรคได้รับ 12 ที่นั่งในการเลือกตั้งปี 2005 และยังคงดำรงตำแหน่งต่อ หลังการเลือกตั้งทั่วไป 2009 พรรคแรงงานดอมินีกาได้รับชัยชนะเป็นครั้งที่สามติดต่อกัน โดยได้ที่นั่ง 18 จาก 21 ที่นั่ง แม้ว่าฝ่ายค้านจะอ้างว่าการหาเสียงไม่เหมาะสมก็ตาม
รันไทม์ภาษาร่วม

รันไทม์ภาษาร่วม  หรือเรียกย่อๆ ว่า CLR คือส่วนประกอบที่เป็นเวอร์ชวลแมชีนของดอตเน็ตเฟรมเวิร์ก และพัฒนาตามมาตรฐานเปิด Common Language Infrastructure ที่ไมโครซอฟท์ได้พัฒนาขึ้นมา ซึ่งอธิบายถึงสภาพแวดล้อมสำหรับโค้ดที่ทำงานบน CLR โดย CLR จะรันจากไบต์โค้ดที่เรียกว่า Microsoft Intermediate Language (MSIL) ซึ่งพัฒนาตามมาตรฐาน Common Intermediate Language (CIL)
ผู้พัฒนาใช้ CLR ด้วยการเขียนโค้ดด้วยภาษาระดับสูงอย่าง C# หรือ VB.NET โดยช่วงเวลาคอมไพล์ ดอตเน็ตคอมไพเลอร์จะทำการแปลงโค้ดดังกล่าวไปเป็นโค้ด MSIL (Microsoft Intermediate Language) และเวลาที่รันโค้ด CLR's just-in-time compiler จะทำการแปลงโค้ด MSIL ไปเป็นภาษาเครื่องสำหรับระบบปฏิบัติการเพื่อให้ทำงานได้ หรือหากต้องการโค้ด MSIL สามารถคอมไพล์ไปยังเป็นภาษาเครื่องก่อนที่จะรัน ก็ทำได้เช่นกัน ซึ่งในกรณีนี้จะทำให้การรันโค้ดตอนแรกเร็วขึ้น เพราะไม่เสียเวลาแปลงโค้ด MSIL ไปยังภาษาเครื่อง
หลังจากที่ไมโครซอฟต์ย้ายจากดอตเน็ตเฟรมเวิร์กไปยังดอตเน็ตคอร์ ก็มีการสร้างระบบ CLR ขึ้นใหม่ในดอตเน็ตคอร์ โดยเรียกว่า CoreCLR
ชิน มาสค์ไรเดอร์

ชิน มาสค์ไรเดอร์ หรือ ชิน คาเมนไรเดอร์ ในภาษาญี่ปุ่น (; โรมาจิ: "Shin Kamen Raidā"; : Shin Kamen Rider) เป็นภาพยนตร์ญี่ปุ่น เข้าฉายในโรงภาพยนตร์เมื่อวันที่ 18 มีนาคม ค.ศ. 2023 เป็นหนึ่งในผลงานครบรอบ 50 ปีของมาสค์ไรเดอร์ เป็นการนำมาตีความใหม่โดย ฮิเดอากิ อันโนะ ซึ่งเป็นทั้งผู้เขียนบทและผู้กำกับภาพยนตร์เรื่องนี้ โดยนำ คาเมนไรเดอร์ ที่มาจากละครชุดทางโทรทัศน์และ คาเมนไรเดอร์ฉบับมังงะ มาถูกทำเป็นถ่ายทอดในรูปแบบของอันโนะ
ทั้งนี้ภาพยนตร์เรื่องนี้ถูกจัดฉายในเรท PG12
ในสื่ออื่นๆ.
มังงะ.
ไม่มีสันติภาพที่แท้จริงบนโลกใบนี้ -ชิน คาเมนไรเดอร์ SHOCKER SIDE- (真の安らぎはこの世になく -シン・仮面ライダー SHOCKER SIDE-) เป็นมังงะที่มีเนิ้อหาเรื่องราวของ มิโดริคาวะ อิจิโร่, มิโดริคาวะ ฮิโรชิ และ เหล่าออกเมนต์ จากมุมมองของฝั่ง SHOCKER ที่ได้รับการพัฒนาขึ้น และเนื้อหาของมังงะอยู่ในเหตุการณ์ช่วงก่อนเนื้อหาภาพยนตร์ ผู้เขียนบทมังงะ ยามาดะ คิวริ ผู้วาดมังงะ ฮิจิ ฟูจิมูระ ตีพิมพ์ลงนิตยาสาร ยังจัมป์รายสัปดาห์ วางจำหน่ายเมื่อวันที่ 22 ธันวาคม 2022 และเผยแพร่บนแพล็ตฟอร์มออนไลน์เมื่อวันที่ 5 เมษายน ค.ศ. 2023
โครงสร้างพื้นฐานภาษาร่วม

โครงสร้างพื้นฐานภาษาร่วม  หรือ CLI เป็นมาตรฐานเปิดที่เขียนโดยไมโครซอฟท์ และบรรจุโดยISO/IEC (ISO/IEC 23271) และ Ecma International (ECMA 335) ที่อธิบายโค้ดที่ใช้งานได้และสภาพแวดล้อมรันไทม์ที่อนุญาตให้ภาษาระดับสูงจำนวนมาก เรียกใช้ได้บนหลายแพลตฟอร์มโดยไม่ต้องเขียนขึ้นมาใหม่สำหรับสถาปัตยกรรมใดโดยเฉพาะ ตัวอย่างระบบที่ใช้มาตรฐาน CLI คือ ดอตเน็ตเฟรมเวิร์ก, ดอตเน็ต และ โมโน
ธนาคารมิซูโฮะ

ธนาคารมิซูโฮะ  เป็นธนาคารเพื่อรายย่อยและธนาคารเพื่อการลงทุนของมิซูโฮะไฟแนนเชียลกรุ๊ป ซึ่งเป็นบริษัทที่ให้บริการทางการเงินที่ใหญ่เป็นอันดับสามในญี่ปุ่น โดยมีสินทรัพย์รวมประมาณ 1.8 ล้านล้านดอลลาร์ในปี 2017 ธนาคารมิซูโฮะเป็น 1 ใน 3 "ธนาคารขนาดใหญ่" ของญี่ปุ่น (ร่วมกับธนาคารโตเกียว-มิตซูบิชิ ยูเอฟเจ และธนาคารซูมิโตโมะ มิตซุย แบงกิง คอร์ปอเรชั่น) ธนาคารมิซูโฮะนำเสนอผลิตภัณฑ์และบริการทางการเงินแก่ลูกค้าหลากหลายประเภท รวมถึงบุคคลทั่วไป วิสาหกิจ ขนาดกลางและขนาดย่อม องค์กรขนาดใหญ่ สถาบันการเงิน และหน่วยงานภาครัฐ
ไทยลีก 3 ฤดูกาล 2566–67

ไทยลีก 3 ฤดูกาล 2566–67 หรือ ปุ๋ยรุ่งอรุณ ลีก ฤดูกาล 2566–67 ตามชื่อผู้สนับสนุนคือ ปุ๋ยรุ่งอรุณ เป็นการแข่งขันฟุตบอลไทยลีก 3 ฤดูกาลที่ 7 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 72 สโมสร
รอบระดับประเทศ.
สโมสรชนะเลิศและรองชนะเลิศของแต่ละโซน จะเข้ามาแข่งขันรอบระดับประเทศโดยจะทำการแบ่งโซนแข่งขัน ออกเป็นสองกลุ่ม คือ โซนบน (โซนภาคเหนือ, ภาคตะวันออกเฉียงเหนือ และภาคตะวันออก) และโซนล่าง (โซนภาคตะวันตก, กรุงเทพมหานครและปริมณฑล และภาคใต้) โดยแข่งแบบพบกันหมด สองสโมสรที่จบตำแหน่งชนะเลิศของแต่ละกลุ่ม และได้สิทธิ์เลื่อนชั้นสู่ไทยลีก 2 โดยอัตโนมัติ และจะได้สิทธิ์แข่งขันชิงชนะเลิศระดับประเทศ ส่วนสโมสรที่จบอันดับสองของแต่ละสาย จะต้องมาเล่นนัดชิงอันดับสาม เพื่อหาสโมสรที่เลื่อนชั้นไปทำการแข่งขันในไทยลีก 2 เช่นกัน
โซนบน
โซนล่าง
รอบชิงอันดับที่สาม
รอบระดับประเทศ.
<section begin=3rd />
<section end=3rd/>
รอบชิงชนะเลิศ
<section begin=F />
<section end=F/>
เบาม์คูเคิน

เบาม์คูเคิน ([baʊmkuːxən] ,) เป็นเค้กแบบเยอรมันที่มีรูตรงกลางและหน้าตัดที่เป็นวงกลมซ้อนกันคล้ายวงปีของต้นไม้ เป็นที่แพร่หลายในญี่ปุ่น
ชื่อเบาม์คูเคินมาจากคำว่า "เบาม์" (Baum, [baʊm]) ที่แปลว่า "ต้นไม้" และ "คูเคิน" (Kuchen, [kuːxən]) ที่แปลว่า "เค้ก"
ภาพรวม.
ที่ญี่ปุ่น ขนมชนิดนี้เป็นที่รู้จักกันตั้งแต่ช่วงยุคไทโชหรือยุคโชวะตอนต้น และสำหรับคนญี่ปุ่นแล้วขนมชนิดนี้ถือเป็นหนึ่งในขนมที่เป็นสัญลักษณ์ของประเทศเยอรมนี แต่ก็กลับไม่ได้แพร่หลายในเยอรมนีมากเท่ากับในญี่ปุ่น และตามคำบอกเล่าของสถานทูตเยอรมันประจำประเทศญี่ปุ่น เจ้าหน้าที่หลายคนเพิ่งได้มีโอกาสกินเบาม์คูเคินเป็นครั้งแรกหลังจากได้รับมอบหมายให้มาประจำอยู่ที่ญี่ปุ่น
เนื่องจากมีรูปร่างคล้ายวงปีของต้นไม้ เบาม์คูเคินจึงเป็นขนมที่นิยมให้เป็นของขวัญในญี่ปุ่น มักใช้เป็นของขวัญสำหรับงานแต่งงานหรืองานเฉลิมฉลองต่าง ๆ 
แม้ว่าจะเป็นที่รู้จักกันดีในฐานะขนมหวาน แต่ก็มักไม่ได้มีขายตามร้านขายขนมหวานทั่วไป เนื่องจากวิธีการผลิตแบบดั้งเดิมนั้นพิเศษมากและต้องใช้อุปกรณ์และทักษะเฉพาะด้าน
สามนิสิต

"สามนิสิต"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน"นิตยสารสแตรนด์"ในสหราชอาณาจักรในเดือนมิถุนายน ค.ศ. 1904 และตีพิมพ์ในนิตยสาร"คอลเลียร์"ในสหรัฐอเมริกาเมื่อวันที่ 24 กันยายน ค.ศ. 1904 เป็นเรื่องสั้นลำดับที่ 9 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ในปี ค.ศ. 1905
ประวัติการตีพิมพ์.
"สามนิสิต" ตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนมิถุนายน ค.ศ. 1904 และตีพิมพ์ในสหรัฐอเมริกาในนิตยสาร"คอลเลียร์"เมื่อวันที่ 24 กันยายน ค.ศ. 1904 ใน"นิตยสารสแตรนด์"มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต ในนิตยสาร"คอลเลียร์"มีภาพวาดประกอบ 9 ภาพวาดโดยเฟรดเดอริก ดอร์ สตีล เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905
ทางรถไฟเชื่อมท่าอากาศยานพนมเปญ

ทางรถไฟเชื่อมท่าอากาศยานพนมเปญ เป็นทางรถไฟรูปแบบไป-กลับสายหนึ่งในประเทศกัมพูชา ที่เชื่อมการเดินทางระหว่างท่าอากาศยานนานาชาติพนมเปญเข้ากับใจกลางกรุงพนมเปญ ซึ่งห่างออกไป 9.6 กิโลเมตร เพื่อแก้ปัญหาการจราจรที่คับคั่งของเมืองหลวง ช่วยย่นระยะเวลาการเดินทางให้เร็วยิ่งขึ้น และมีค่าโดยสารราคาถูก โดยเปิดการเดินรถครั้งแรกเมื่อวันที่ 10 เมษายน พ.ศ. 2561 แต่การเดินทางด้วยรถไฟสายนี้กลับสิ้นความนิยมลงอย่างรวดเร็ว เพราะไม่มีสถานีรายทาง ระยะเวลารอรถไฟและระยะเวลาการเดินทางบนรถไฟก็แทบไม่แตกต่างออกไปจากการเดินทางด้วยรถยนต์ส่วนบุคคลหรือตุ๊ก ๆ กระทั่ง พ.ศ. 2563 ทางการกัมพูชาได้ยกเลิกการเดินรถและยกเลิกทางรถไฟเส้นนี้ไปอย่างถาวร
ประวัติ.
ทางรถไฟเชื่อมท่าอากาศยานพนมเปญ ถูกสร้างขึ้นภายใต้โครงการบูรณะทางรถไฟที่เสียหาย มีการสร้างรางรถไฟเป็นทางแยกออกจากทางรถไฟสายเหนือและสายใต้ อันเป็นทางรถไฟสายหลักจากสถานีรถไฟพนมเปญซึ่งมีระยะทาง 8 กิโลเมตร มุ่งตรงไปยังท่าอากาศยานนานาชาติพนมเปญ มีระยะทางอีก 1.6 กิโลเมตร โดยใช้วัสดุอุปกรณ์นำเข้าจากประเทศจีน เปิดให้เปิดการเดินรถเมื่อวันที่ 10 เมษายน พ.ศ. 2561 โดยให้เหตุผลว่า เพื่อลดการจราจรที่คับคั่ง ลดอุบัติเหตุบนท้องถนน มีราคาถูก (ราว 80 บาท) รวมทั้งสะดวกต่อการกำหนดเวลาไป-กลับระหว่างท่าอากาศยานกับใจกลางกรุงได้ดี ทางการกัมพูชาให้บริการฟรีตั้งแต่วันที่ 10 เมษายน ถึง 31 กรกฎาคม พ.ศ. 2561
เบื้องต้นใช้หัวรถจักรดีเซลทำขบวนโดยมีตู้โดยสารพ่วงหนึ่งตู้ให้บริการเดินรถไปพลาง เพราะรถไฟกัมพูชาได้สั่งซื้อหัวรถจักรจากประเทศเม็กซิโก ราคาคันละ 1 ล้านบาท จำนวนสามคัน และได้รับมอบใน พ.ศ. 2562 คันหนึ่งใช้สำหรับเดินรถไปท่าอากาศยานแทนหัวรถจักรดีเซลที่มีอยู่เดิม อย่างไรก็ตามการมีอยู่ของทางรถไฟสายนี้ก็มีทั้งผลดีและผลเสีย ผลดีคือสะดวกต่อการเดินทาง แต่ผลเสียคือ มีเสียงดังสั่นสะเทือนบ้านเรือนและชุมชนสร้างความเดือดร้อนรำคาญ รวมทั้งเกิดอุบัติเหตุบนท้องถนน เพราะทางรถไฟสายนี้ตัดผ่ากลางถนนเส้นหนึ่งที่มุ่งไปถนนสหพันธ์รุสเซีย บางครั้งรถจักรก็ไปเกี่ยวเข้ากับรถจักรยานยนต์ที่สัญจรไปมาจนเกิดอุบัติเหตุ
20 พฤศจิกายน พ.ศ. 2562 สำนักข่าววีโอเอ ภาษาเขมร รายงานว่า รถไฟสายนี้กำลังประสบปัญหาขาดทุน บางครั้งก็เดินรถโดยที่ไม่มีผู้โดยสารมาใช้บริการเลย ต่อมาวันที่ 9 กรกฎาคม พ.ศ. 2563 "ขแมร์ไทมส์" รายงานว่าซุน จันทล รัฐมนตรีว่าการกระทรวงคมนาคม มีมติให้หยุดให้บริการเดินรถไปกลับท่าอากาศยานพนมเปญเพราะไม่มีผู้โดยสาร รวมทั้งปัญหาด้านความปลอดภัยบนท้องถนน กระทั่งวันที่ 8 ธันวาคม พ.ศ. 2563 ลี โบริน รัฐมนตรีช่วยว่าการกระทรวงโยธาธิการและการขนส่ง ให้หยุดการเดินรถไฟเชื่อมท่าอากาศยานพนมเปญออกไปโดยอ้างว่าจนกว่าการระบาดทั่วของโควิด-19 จะคลี่คลาย
การเดินรถ.
บนหัวรถจักรสามารถบรรจุผู้โดยสารได้เที่ยวละ 100 คน ประกอบด้วยที่นั่ง 56 ที่นั่ง และยืน 44 คน รถไฟทำความเร็วได้เพียง 25 กิโลเมตรต่อชั่วโมง เพราะวิ่งผ่านเขตชุมชน ใช้เวลาเวลาเดินทางประมาณ 22-30 นาที แต่มีข้อเสียคือไม่มีสถานีรายทาง
เคิร์ต สมิท

เคิร์ต สมิธ (24 มิถุนายน ค.ศ. 1961) เป็นนักร้อง นักแต่งเพลง นักดนตรี และนักโปรดิวเซอร์เพลงชาวบริติช และรู้จักในนามผู้ก่อตั้งวงเทียส์ฟอร์เฟียส์กับเพื่อนของเขาโรแลนด์ ออร์ซาบาล เขาได้ร้องในหลายเพลง เช่น Mad World, Pale Shelter, Change, The Way You Are, Everybody Wants to Rule the World และ Advice for the Young at Heart หลังจากเขาออกจากเทียส์ฟอร์เฟียส์เขาก็ไปเป็นนักร้องเดี่ยวและปล่อยเพลง Soul on Board ในปี ค.ศ. 1993 ปล่อย 5 อัลบั้มและ 1 อีพี และเขาก็กลับเข้าเทียส์ฟอร์เฟียส์ในปี ค.ศ. 2000
ประวัติ.
ช่วงชีวิตแรก.
เขาเกิดในนครบาธ, มณฑลซัมเมอร์เซตที่สหราชอาณาจักร เขาเข้าเรียนที่ โรงเรียนบีเช็นคลิฟฟ์
ก่อตั้งวงดนตรี.
Graduate.
เขาจบการศึกษาและก็ได้พบกับเพื่อนของเขาในมหาวิทยาลัย โรแลนด์ ออร์ซาบาล เขาก่อตั้งวงของเขาตอนวัยรุ่น ชื่อว่า Graduate และก็อีกวงที่ชื่อว่า Neon
เทียส์ฟอร์เฟียส์.
หลังจากที่เขาล่มเลิกวงนั้นไปแล้ว เขาก็ไปก่อตั้งวงเทียส์ฟอร์เฟียส์ในปี ค.ศ. 1981 สมิธเป็นคนเล่นกีตาร์เบสและเป็นนักร้องนำร่วม อัลบั้มแรกคือ The Hurting (เป็นอัลบั้มที่เป็นอันดับหนึ่งในอเมริกา) อัลบั้มที่สองคือ Songs from the Big Chair อัลบั้มที่สามและสี่คือ The Seeds of Love และ Elemental อัลบั้มที่ห้าและหกคือ Elemental และ Raoul and the Kings of Spain อัลบั้มที่เจ็ดและแปดคือ Everybody Loves a Happy Ending และ The Tipping Point
การเลือกตั้งสมาชิกสภาผู้แทนราษฎรดอมินีกาเป็นการทั่วไป พ.ศ. 2565

การเลือกตั้งสมาชิกสภาผู้แทนราษฎรดอมินีกาเป็นการทั่วไป พ.ศ. 2565  เป็นการเลือกตั้งทั่วไปในประเทศดอมินีกา เมื่อวันที่ 6 ธันวาคม พ.ศ. 2565 โดยวันที่ 6 พฤศจิกายน พ.ศ. 2565 (สามวันหลังจากวันประกาศอิสรภาพ) นายกรัฐมนตรี รูสเวลต์ สเกอร์ริต เรียกร้องให้มีการเลือกตั้งอย่างรวดเร็ว "เพื่อให้แน่ใจว่ารัฐบาลของเขาจะได้รับการต่ออายุอย่างต่อเนื่อง" วันเสนอชื่อจะเป็นวันที่ 18 พฤศจิกายน และเลือกตั้งในวันที่ 6 ธันวาคม พรรคแรงงานดอมินีกา (DLP) ซึ่งเป็นพรรครัฐบาลได้ประกาศผู้สมัครเมื่อวันที่ 8 พฤศจิกายน
พรรคฝ่ายค้าน รวมทั้งอดีตสมาชิกพรรคแรงงานรวม (UWP) พรรคเสรีภาพดอมินีกา (DFP) และองค์กรภาคประชาสังคมได้เผยแพร่จดหมายเปิดผนึกเมื่อวันที่ 9 พฤศจิกายน เพื่อประณามการเรียกร้องให้มีการเลือกตั้งของสเกอร์ริต ผู้สังเกตการณ์ภายนอกรวมถึง OAS สำนักเลขาธิการเครือจักรภพ Caricom และศาลยุติธรรมแคริบเบียน ได้ให้คำแนะนำสำหรับการปฏิรูปการเลือกตั้งในดอมินีกาเพื่อบรรเทาความกังวลเกี่ยวกับการฉ้อโกงผู้มีสิทธิเลือกตั้ง ท่ามกลางเหตุผลอื่น ๆ แต่ภายในปี 2565 สเกอร์ริตกลับไม่ได้ทำอะไรเลย ในสถานการณ์นี้ UWP และ DFP ตัดสินใจคว่ำบาตรการเลือกตั้งและเรียกร้องให้ประธานาธิบดีชาลส์ ซาวาริน เรียกประชุมสภาอีกครั้ง ในจดหมายอีกฉบับหนึ่ง มูลนิธิ Nature Island Dominica Civil Liberties Foundation (NIDCLF) ที่ไม่ฝักใฝ่ฝ่ายใดชี้ให้เห็นถึงความผิดปกติในการเลือกตั้งที่ผ่านมาซึ่งเกิดขึ้นเนื่องจากขาดการปฏิรูป
พรรคอายุสามเดือนที่ไม่ได้ลงนามในจดหมายเปิดผนึก Team Unity Dominica (TUD) ประกาศความพร้อมเข้าร่วม DLP และขอการสนับสนุนจากพรรคฝ่ายค้านอื่น ๆ อเล็กซ์ บรูโน เลขาธิการทั่วไปของ TUD อ้างว่าติดต่อกับผู้แปรพักตร์ที่มีศักยภาพจาก DLP ผู้สมัครอิสระรายบุคคลได้ประกาศแผนการลงสมัครรับเลือกตั้งเช่นกัน
ปีเตอร์ วิคแฮม นักรัฐศาสตร์ชี้ว่าการเรียกร้องให้มีการเลือกตั้งเกิดขึ้นไม่นานหลังจากที่หัวหน้าพรรค UWP ลาออก เพื่อที่สเกอร์ริตจะได้หลีกเลี่ยงการแข่งขันจากหัวหน้าฝ่ายค้านคนใหม่
ระบบเลือกตั้ง.
สมาชิกสภาผู้แทนราษฎรที่ได้รับการเลือกตั้ง 21 คนได้รับเลือกจากการเลือกตั้งแบบสมาชิกเดียวภายใต้การลงคะแนนเสียงก่อนหลัง สมาชิกอีกเก้าคนได้รับเลือกจากสภาหลังจากประชุมหรือแต่งตั้งโดยประธานาธิบดี (5 คนตามคำแนะนำของนายกรัฐมนตรี และ 4 คนตามคำแนะนำของหัวหน้าฝ่ายค้าน) ให้เป็นสมาชิกวุฒิสภา จากนั้นประธานาธิบดีจะถูกเลือกโดยสภาและประธานาธิบดีแต่งตั้งนายกรัฐมนตรี
ผู้สมัคร.
ผู้สมัครได้รับการเสนอชื่อ 45 คน โดย 19 คนเป็นผู้สมัครอิสระ สมาชิก DLP ที่ดำรงตำแหน่ง 10 คนไม่ได้รับการเสนอชื่อสำหรับวาระใหม่
ใน 6 เขตเลือกตั้ง ผู้ท้าชิงจากพรรค DLP เป็นผู้สมัครคนเดียวที่ชนะโดยปริยาย นายกรัฐมนตรีสเกอร์ริต และรัฐมนตรีว่าการกระทรวงสาธารณสุขเออร์วิง แมคอินไทร์ ได้รับเลือกอีกครั้งในลักษณะนี้ และ 4 คนที่เหลือเป็นผู้ได้รับการเสนอชื่อใหม่
การสังเกตุการณ์.
สำนักเลขาธิการเครือจักรภพ องค์การรัฐอเมริกัน (OAS) ชุมชนแคริบเบียน (CARICOM) และสภาผู้เชี่ยวชาญด้านการเลือกตั้งในละตินอเมริกา (LACEE) ได้ส่งผู้สังเกตการณ์การเลือกตั้งร่วมกับเครือจักรภพแห่งชาติโดยสรุปว่า "วันเลือกตั้งและบรรยากาศก่อนการเลือกตั้งเป็นไปอย่างสงบสุข และผู้มีสิทธิเลือกตั้งมีอิสระที่จะใช้สิทธิ์ของตนได้ ผลที่ได้คือเจตจำนงร่วมกันของผู้ลงคะแนน พวกเขายังชมเชยสำนักงานการเลือกตั้งและเจ้าหน้าที่ในการปฏิบัติงานในระหว่างกระบวนการเลือกตั้ง" ไม่ใช่ ระบุว่า "แม้ว่าจะสอดคล้องกับรัฐธรรมนูญทั้งหมด แต่การประกาศการเลือกตั้งอย่างรวดเร็วในวันที่ 6 พฤศจิกายนได้สร้างความท้าทายให้กับผู้มีส่วนได้ส่วนเสียบางส่วน"
ประธานสภาผู้แทนราษฎรดอมินีกา

ประธานสภาผู้แทนราษฎรดอมินีกา  หรือเรียกอย่างเป็นทางการว่า ประธานสภาผู้แทนราษฎรแห่งเครือรัฐดอมินีกา มีหน้าที่รับผิดชอบในการจัดการและบริหารงานทั่วไปของสภาผู้แทนราษฎรดอมินีกา โดยดูแลให้มีการปฏิบัติตามระเบียบปฏิบัติ ประธานสภาได้รับเลือกจากสภาในการประชุมครั้งแรกหลังการเลือกตั้งทั่วไป
สมาชิกสภาที่ได้รับเลือกให้เป็นประธานสามารถลงคะแนนเสียงเพื่อชี้ขาด หากบุคคลภายนอกสมาชิกสภาได้รับเลือกให้เป็นประธาน พวกเขาจะกลายเป็นสมาชิก แต่ไม่สามารถลงคะแนนเสียงได้
ผู้ดำรงตำแหน่งคนปัจจุบัน คือ โจเซฟ ไอแซก ซึ่งดำรงตำแหน่งตั้งแต่วันที่ 10 กุมภาพันธ์ ค.ศ. 2020
เทศบาลตำบลหนองบัว (จังหวัดจันทบุรี)

หนองบัว เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ที่ 3–7 ตำบลหนองบัว ในอำเภอเมืองจันทบุรี จังหวัดจันทบุรี เดิมมีฐานะเป็นสุขาภิบาลหนองบัวที่ตั้งขึ้นในวันที่ 3 กันยายน พ.ศ. 2506 ได้รับการจัดตั้งเป็นเทศบาลตำบลหนองบัวเมื่อวันที่ 25 พฤษภาคม พ.ศ. 2542 ในปี พ.ศ. 2565 เทศบาลตำบลหนองบัวมีประชากรทั้งหมด 2,212 คน
พื้นที่เทศบาลตำบลอยู่ห่างจากที่ว่าการอำเภอเมืองจันทบุรีและศาลากลางจังหวัดจันทบุรีประมาณ 9.8 กิโลเมตร อยู่ห่างจากกรุงเทพมหานครประมาณ 258 กิโลเมตรตามทางรถยนต์ มีพื้นที่รับผิดชอบทั้งหมด 2.40 ตารางกิโลเมตรหรือคิดเป็น 1,500.1 ไร่ เป็นที่ตั้งของชุมชนตลาดหนองบัว เป็นชุมชนขนาดเล็กตั้งอยู่ในอำเภอเมืองจันทบุรี ในอดีตเป็นย่านการค้าที่มีความสำคัญมากแห่งหนึ่ง ด้วยทำเลที่อยู่ติดคลองและเชื่อมต่อไปถึงทะเลจากคลองขนาดใหญ่เชื่อมต่อไปยังคลองเล็กหลังบ้าน ชาวบ้านจึงไปมาหาสู่หรือค้าขายกันด้วยเรือเป็นหลัก ชาวจีนเป็นคนกลุ่มแรกที่อพยพมาอาศัยอยู่ที่นี่ โดยโล้สำเภาเอาสินค้าจากเมืองจีนมาขาย คนหนองบัวเป็นคนรักสงบ อยู่กันเรียบง่ายแบบพึ่งตัวเองเป็นหลัก ในชุมชนนี้จึงมีทุกอย่าง ทั้งนาข้าว สวนผักที่ชาวบ้านปลูกผักสวนครัวขาย ไร่อ้อย สวนผลไม้ ขณะเดียวกันความที่อยู่ใกล้ทะเล ชาวบ้านส่วนหนึ่งจึงมีอาชีพประมง ขายอาหารทะเล ถนอมอาหาร ชุมชนแห่งนี้จึงอุดมสมบูรณ์ด้วยวัตถุดิบนานาชนิด พรั่งพร้อมด้วยภูมิปัญญามากมาย
เกอเบ็กลีเทแพ

เกอเบ็กลีเทแพ  คือ แหล่งโบราณคดียุคหินใหม่ในจังหวัดชันลืออูร์ฟา ภูมิภาคอนาโตเลียตะวันออกเฉียงใต้ของประเทศตุรกี มีอายุก่อนยุคเครื่องปั้นดินเผาราวช่วง 9,500 และ 8,000 ปีก่อนคริสตศักราช (ก่อนสโตนเฮนจ์ในอังกฤษราว 6,600 ปี และพีระมิดในอียิปต์ราว 7,100 ปี) สถานที่ประกอบด้วยโครงสร้างทรงกลมขนาดใหญ่จำนวนมากที่รองรับด้วยเสาหินขนาดใหญ่ (Megalith) ซึ่งเก่าแก่ที่สุดในโลกที่พบในปัจจุบัน เสาเหล่านี้หลายต้นได้รับการตกแต่งอย่างหรูหราด้วยรายละเอียดที่เป็นรูปมนุษย์ เสื้อผ้า และรูปนูนของสัตว์ป่า ทำให้นักโบราณคดีได้รับรู้ถึงข้อมูลเชิงลึกที่หายากเกี่ยวกับศาสนาก่อนยุคประวัติศาสตร์และภาพสัญลักษณ์เฉพาะในยุคนั้น เนินที่มีความสูง 15 ม. (50 ฟุต) ขนาด 8 เฮกตาร์ (20 เอเคอร์) ยังรวมถึงอาคารขนาดเล็ก เหมืองหิน และถังเก็บน้ำที่สกัดด้วยหินจากยุคหินใหม่ ตลอดจนร่องรอยของกิจกรรมบางอย่างจากยุคต่อมา
แหล่งโบราณคดีนี้ค้นพบครั้งแรกในการสำรวจในปี 1963 และได้รับการขึ้นทะเบียนเป็นมรดกโลกโดยองค์การยูเนสโกในปี 2018 โดยตระหนักถึงคุณค่าที่โดดเด่นในระดับสากลในฐานะ "หนึ่งในการแสดงให้เห็นครั้งแรกของสถาปัตยกรรมอนุสาวรีย์ที่มนุษย์สร้างขึ้น" จนถึงปี 2021 แหล่งโบราณคดีแห่งนี้ได้รับการสำรวจเพียงราว 5% ของพื้นที่ทั้งหมด
สโมสรฟุตบอลวิทยาลัยนครราชสีมา

สโมสรฟุตบอลวิทยาลัยนครราชสีมา เป็นสโมสรฟุตบอลกึ่งอาชีพในประเทศไทย ตั้งอยู่ที่อำเภอเมืองนครราชสีมา จังหวัดนครราชสีมา ปัจจุบันแข่งขันอยู่ในระดับไทยลีก อเมเจอร์ ทัวร์นาเมนต์ โซนภาคตะวันออกเฉียงเหนือ
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ซูแปร์เลกา ฤดูกาล 2022–23

ซูแปร์เลกา ฤดูกาล 2022–23 หรือ ซูแปร์เลกา เกรเดมบันกา ฤดูกาล 2022–23 ตามชื่อของผู้สนับสนุนหลัก  เป็นการแข่งขันฤดูกาลที่ 78 ของอิตาเลียนวอลเลย์บอลลีก นับตั้งแต่เริ่มจัดการแข่งขันครั้งแรกในปี ค.ศ. 1946 จัดการแข่งขันโดย เลกาปัลลาโวโลเซเรียอา ("") ซึ่งอยู่ภายใต้ดูแลของ สหพันธ์วอลเลย์บอลอิตาลี (FIPAV) โดยเริ่มการแข่งขันในวันที่ 1 ตุลาคม ค.ศ. 2022 และสิ้นสุดในวันที่ 17 พฤษภาคม 2023
โกนัดเรจโจเอมีเลีย ได้รับการเลื่อนชั้นขึ้นมาในซูแปร์เลกา หลังจากคว้าแชมป์เซเรียอา 2 ฤดูกาล 2022–23 แต่เนื่องจากสนามเหย้าของสโมสรไม่ผ่านมาตรฐานของซูแปร์เลกา ดังนั้น เอมมา วิลลัส เอาเบย์ ซีเอนา จึงได้รับการเลื่อนชั้นแทน
อีตัส เตรนตีโน คว้าแชมป์สมัยที่ห้า หลังจากเอาชนะกูชีเน ลูเบ ชีวีตาโนวา 3–2 เกม และมาเตย์ คาซีย์สกี ได้รับการเสนอชื่อให้เป็นผู้เล่นทรงคุณค่าในนัดชิงชนะเลิศ
รูปแบบการแข่งขัน.
ในฤดูกาลนี้มีทีมร่วมแข่งขัน 12 ทีม ซึ่งแบ่งออกเป็นสองรอบ คือ ฤดูกาลปกติ และรอบเพลย์ออฟ โดยแต่ละทีมจะต้องแข่งขันทั้งหมด 22 นัด ในระบบพบกันหมดแบบเหย้าและเยือน เมื่อจบฤดูกาลปกติ 8 อันดับแรกของฤดูกาลปกติจะผ่านเข้าสู่รอบเพลย์ออฟ และทีมที่อยู่อันดับสุดท้ายของตารางจะต้องตกชั้นสู่เซเรียอา 2 ในฤดูกาลหน้า
8 อันดับแรกของฤดูกาลปกติจะผ่านเข้าสู่รอบก่อนรองชนะเลิศโดยจะจับคู่ตามลำดับ (อันดับ 1 พบกับ 8, 2 พบกับ 7, 3 พบกับ 6 และ 4 พบกับ 5) รอบก่อนรองชนะเลิศจะต้องแข่งขันในระบบ 2 ใน 3 นัด ส่วนรอบรองชนะเลิศและนัดชิงชนะเลิศจะต้องแข่งขันในระบบ 3 ใน 5 นัด ทีมที่มีอันดับดีกว่าจะได้เปรียบในการแข่งขันในสนามเหย้า และสนามเหย้าจะถูกเปลี่ยนหลังการแข่งขันทุกครั้ง เมื่อจบฤดูกาล 3 อันดับแรกของตารางอันดับการแข่งขันรอบสุดท้าย (รวมผลการแข่งขันของฤดูกาลปกติ) จะได้ผ่านเข้าไปเล่นในซีอีวีแชมเปียนส์ลีก ฤดูกาล 2023–24 และทีมอันดับ 4 จะได้สิทธิเข้าไปเล่นในซีอีวีคัพ ฤดูกาล 2023–24 
ส่วนทีมอันดับที่ 9–11 จะต้องแข่งขันรอบแรกเพลย์ออฟอันดับที่ 5 แบบเหย้าและเยือน ทีมที่แพ้ในรอบก่อนรองชนะเลิศและทีมที่ชนะรอบแรกเพลย์ออฟอันดับที่ 5 จะต้องแข่งขันกันแบบพบกันหมด โดย 4 อันดับแรก จะผ่านเข้ารอบรองชนะเลิศ รอบรองชนะเลิศและรอบชิงชนะเลิศจะแข่งขันแบบแพ้คัดออก ผู้ชนะในรอบเพลย์ออฟอันดับที่ 5 จะได้สิทธิ์เข้าร่วมการแข่งขันซีอีวีแชลเลนจ์คัพ ฤดูกาล 2023–24
อันดับการแข่งขัน.
<templatestyles src="Col-begin/styles.css"/>
รถไฟหรูหรา

รถไฟหรูหรา คือ รูปแบบการเดินทางด้วยรถไฟอันสะดวกสบาย มีความเชื่อมโยงเข้ากับประวัติศาสตร์และประเพณี หลายภูมิภาคจัดขบวนรถไฟนี้เพื่อส่งเสริมการท่องเที่ยวในจุดหมายปลายทาง ด้วยเหตุนี้การเดินทางด้วยรถไฟหรูหราจึงเป็นที่นิยมเสียยิ่งกว่าการเดินทางบนอากาศ เพราะสามารถรับชมทัศนียภาพ ภูมิประเทศ สังคม เศรษฐกิจ และสีสันมากมายตลอดการเดินทาง อีกทั้งในขบวนรถยังมีพื้นที่กว้างขวางซึ่งได้รับการตกแต่งอย่างสวยงาม มีบริการร้านอาหาร บาร์ ที่นั่ง ที่นอน และครบครันด้วยห้องน้ำที่สะดวกสบาย
ประวัติ.
ในอดีตการเดินทางไกลด้วยรถไฟ ถือเป็นการเดินทางไม่สะดวกและสร้างความอึดอัดแห่งผู้โดยสารพอสมควร ในขณะนั้นรถไฟยังไม่มีการให้บริการตู้นอนหรือตู้เสบียงคอยอำนวยความสะดวกแก่ผู้โดยสารแต่อย่างใด กระทั่งจอร์จ พูลแมน ได้เปิดตัว "ไพโอเนียร์" (Pioneer) ตู้นอนหรูหราครั้งแรก เมื่อ ค.ศ. 1865 และสองปีถัดมาได้เปิดตัว "รถไฟโรงแรม" โดย "ไพโอเนียร์" ถือเป็นตู้รถไฟตู้แรกที่มีพื้นที่รับประทานอาหารและพื้นที่สำหรับนอน ภายหลังจอร์จ พูลแมนได้ตั้งบริษัทพูลแมนคาร์ (Pullman Car Company) ขึ้น ใน ค.ศ. 1880
รถไฟหรูหราซึ่งเป็นที่รู้จักกันมากที่สุดคือ "โอเรียนต์เอกซ์เพรส" (Orient Express) ปรากฏในนวนิยายเรื่อง "โอเรียนต์ เอ็กซ์เพรส รถไฟด่วนสายมรณะ" (Murder on the Orient Express) ของอกาธา คริสตี ซึ่งเคยนำไปทำเป็นภาพยนตร์เรื่อง "ฆาตกรรมบนรถด่วนโอเรียนท์เอกซ์เพรส" (Murder on the Orient Express) เมื่อ ค.ศ. 2017 แม้โอเรียนต์เอกซ์เพรสยุติให้บริการตั้งแต่ ค.ศ. 2009 แต่รถไฟหรูหรายังคงมีการดำเนินกิจการในหลายประเทศสืบเนื่องถึงปัจจุบัน เช่น "เบลมอนด์" "เซเวนสตาร์อินคีวชู" "มหาราชาเอกซ์เพรส" "อีสเทิร์นแอนด์โอเรียนทัลเอ็กซ์เพรส" เป็นต้น
นิโตริ

นิโตริ (; โรมาจิ: "Nitori") เป็นบริษัทค้าปลีกสินค้าประเภทเฟอร์นิเจอร์และเครื่องใช้ภายในบ้าน มีต้นกำเนิดจากประเทศญี่ปุ่น ก่อตั้งในเดือนธันวาคม ปี พ.ศ. 2510 (ค.ศ. 1967) โดย อากิโอะ นิโตริ ประธานบริษัทคนปัจจุบัน ปัจจุบัน นิโตริมีสาขามากกว่า 693 แห่งทั่วประเทศญี่ปุ่นและมีสาขาที่เปิดกิจการในต่างประเทศอีก 100 กว่าสาขาในประเทศไต้หวัน จีน สิงคโปร์ มาเลเซีย สหรัฐอเมริกา และประเทศไทย นอกจากนั้นยังมีเว็บไซต์สำหรับสั่งซื้อสินค้าทางออนไลน์ได้เช่นกัน สำนักงานใหญ่ของนิโตริ ตั้งอยู่ที่นครซัปโปโระ ประเทศญี่ปุ่น ผลิตภัณฑ์ของนิโตริที่จำหน่ายในสหรัฐอเมริกาใช้ชื่ออีกชื่อหนึ่ง ภายใต้ชื่อแบรนด์ Aki-Home
นิโตริในประเทศไทย.
เมื่อเดือน มกราคม พ.ศ. 2566 นายอากิโอะ นิโตริ ประธานบริษัท นิโตริ โฮลดิ้งส์ จำกัด ได้เปิดเผยกับสื่อมวลชนของประเทศญี่ปุ่นว่า ทางบริษัท นิโตริ โฮลดิ้งส์ จำกัด จะเดินหน้ามาเปิดดำเนินกิจการที่ประเทศไทยอย่างเป็นทางการ ในระยะแรกคาดการณ์ว่ากำหนดการเปิดให้บริการสาขาแรกของประเทศไทยไว้ภายในเดือนมีนาคม พ.ศ. 2567 แต่ต่อมาในภายหลังได้เปลี่ยนกำหนดการเปิดให้บริการสาขาแรกในประเทศไทยได้เร็วขึ้นจากเดิมจะเปิดให้บริการในเดือนมีนาคม พ.ศ. 2567 เป็นภายในเดือนสิงหาคม พ.ศ. 2566 โดยนิโตริในประเทศไทยจะดำเนินการบริหารงานโดย บริษัท นิโตริ รีเทล (ประเทศไทย) จำกัด อีกทั้งบริษัทฯ ยังมีฐานการผลิตผลิตภัณฑ์ตั้งอยู่ในประเทศไทยและประเทศในแถบเอเชียตะวันออกเฉียงใต้อีกด้วย<br>สำหรับ นิโตริสาขาแรกในประเทศไทยตั้งอยู่ในศูนย์การค้าเซ็นทรัลเวิลด์ ซึ่งเป็นสาขาเรือธงของประเทศไทย โดยมีกำหนดเปิดให้บริการในรูปแบบของ Pre-Opening ในวันที่ 26 สิงหาคม พ.ศ. 2566 และเปิดให้บริการอย่างเป็นทางการให้แก่ประชาชนทั่วไปเข้าไปใช้บริการในวันที่ 31 สิงหาคม พ.ศ. 2566
เหตุระเบิดโบโรบูดูร์ พ.ศ. 2528

ในวันที่ 21 มกราคม พ.ศ. 2528 มีการจุดระเบิด 9 ลูกที่วัดโบโรบูดูร์ในอำเภอมาเกอลัง จังหวัดชวากลาง ประเทศอินโดนีเซีย ไม่มีผู้ได้รับบาดเจ็บหรือเสียชีวิต แต่สถูป 9 แห่งที่ส่วนบนของชั้นอรูปธาตุได้รับความเสียหายจากแรงระเบิดอย่างมาก 
ผู้ก่อเหตุ.
ใน ค.ศ. 1991 ฮูเซ็น อาลี อัลฮับชี นักเทศน์มุสลิมตาบอด ถูกตัดสินให้จำคุกตลอดชีวิตจากการเป็นผู้บงการการวางระเบิดหลายครั้งในช่วงกลางคริสต์ทศวรรษ 1980 ซึ่งรวมถึงวัดนี้ด้วย เชื่อกันว่าการโจมตีนี้เป็นการตอบโต้การสังหารหมู่ตันจุงปรียกใน พ.ศ. 2527 ในระหว่างการพิจารณาคดี ฮับชีปฏิเสธที่จะรับผิดชอบต่อการโจมตีดังกล่าว และกล่าวถึงโมฮาเหม็ด จาวัด บุคคลลึกลับว่าเป็นผู้บงการที่แท้จริง ส่วนตัวตนของโมฮาเหม็ด จาวัดนั้น ยังไม่มีใครทราบตัวตนที่แท้จริง จากนั้นในวันที่ 23 มีนาคม พ.ศ. 2542 ฮับชีได้รับการอภัยโทษและปล่อยตัวจากฝ่ายบริหารของประธานาธิบดี บาคารุดดิน ยูซุฟ ฮาบีบี ส่วนสมาชิกกลุ่มหัวรุนแรงฝ่ายขวาสองคนที่วางระเบิดถูกตัดสินให้จำคุก โดยคนหนึ่งจำคุก 20 ปีใน พ.ศ. 2529 และอีกคนตัดสินให้จำคุก 13 ปี
วัดกุฎิ (อำเภอบ้านแหลม)

วัดกุฎิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเพชรบุรีฝั่งตะวันออก ในตำบลท่าแร้ง อำเภอบ้านแหลม จังหวัดเพชรบุรี 
วัดกุฎิ หรือ วัดกุฎิท่าแร้ง ตั้งวัดเมื่อ พ.ศ. 2118 ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529 เดิมวัดนี้ได้สร้างกุฏิเป็นที่สำหรับพระภิกษุอยู่อาศัยปฏิบัติธรรมโดยสันโดษไม่ได้อยู่รวมกันเป็นหมู่กุฏิจึงได้ชื่อวัดกุฏิ มีการปฏิสังขรณ์ครั้งใหญ่สมัยรัตนโกสินทร์ตามที่ปรากฏใน "นิราศเมืองเพชร" ของสุนทรภู่ ความว่า
อาคารเสนาสนะที่สำคัญ ได้แก่ อุโบสถ (หลังเก่า) มีหน้าบันไม้แกะสลักเป็นรูปใบไม้ ดอกไม้ประดับด้วยกระจกสีที่มีความงดงาม สร้างขึ้นในสมัยอยุธยาตอนปลาย รอบอุโบสถมีเสมาคู่หินทราย พระประธานในอุโบสถเป็นพระพุทธรูปปางมารวิชัย เจดีย์รายตั้งอยู่ภายในกำแพงแก้ว ด้านหน้าอุโบสถ 3 องค์ ด้านหลัง 4 องค์ ส่วนใหญ่เป็นเจดีย์ย่อมุมไม้สิบสอง ทรวดทรงสมัยอยุธยาตอนปลายลงมา หมู่กุฏิสงฆ์เรือนไทยฝาไม้ปะกน หลังคามุงกระเบื้อง หอสวดมนต์ ศาลาการเปรียญทรงไทยประยุกต์สองชั้น หอไตรเป็นอาคารไม้ยกพื้นสูงสองชั้น ศาลาท่าน้ำ (ไม้) 3 หลัง และหอระฆัง
วิกรมศิลา

วิกรมศิลา (IAST: Vikramaśilā,) เป็นหนึ่งในสามมหาวิหารที่สำคัญที่สุดในสมัยจักรวรรดิปาละ ร่วมกับนาลันทากับOdantapuri ปัจจุบันตั้งอยู่ในหมู่บ้าน Antichak ใกล้Kahalgaon อำเภอภคัลปุระ รัฐพิหาร
วิกรมศิลาได้รับการสถาปนาขึ้นโดยธรรมปาละ (ค.ศ. 783 - 820) จักรพรรดิปาละ เพื่อตอบสนองต่อคุณภาพทางการศึกษาที่คาดว่าลดลงในนาลันทา Atiśa บัณฑิตและนักปราชญ์ที่มีชื่อเสียง ได้รับการจัดอันดับเป็นเจ้าอาวาสคนสำคัญ มหาวิหารนี้ถูกทำลายโดยกองทัพของมูแฮมแมด บิน แบฆทียอร์ แฆลจีประมาณ ค.ศ. 1193
ธรรมปาละ (จักรพรรดิ)

ธรรมปาละ (อักษรสิทธัม: , Dha-rmma-pā-la; ; ครองราชย์ในคริสต์ทศวรรษ 770 - คริสต์ทศวรรษ 810) เป็นผู้ปกครององค์ที่สองแห่งจักรวรรดิปาละในภูมิภาคเบงกอล อนุทวีปอินเดีย พระองค์เป็นพระราชโอรสและผู้สืบทอดต่อจากโกปาละที่ 1 ผู้ก่อตั้งราชวงศ์ปาละ พระองค์ขยายดินแดนจักรวรรดิอย่างมากและทำให้ปาละมีอำนาจเหนืออินเดียตอนเหนือและตะวันออก
ธรรมปาละปกครองเหนือบริเวณที่ปัจจุบันคือเบงกอลและรัฐพิหาร และแต่งตั้งผู้ได้รับการแต่งตั้งที่ Kannauj พงศาวดารปาละยังอ้างว่าผู้ปกครองอินเดียเหนือหลายพระองค์ยอมรับในอำนาจอธิปไตยของพระองค์ แต่คำกล่าวอ้างเหล่านี้ดูเหมือนจะเกินจริง ธรรมปาละพ่ายแพ้ต่อ Gurjara-Pratiharas สองครั้ง แต่ในแต่ละครั้ง Rashtrakuta ในช่วงต่อมาได้พ่ายแพ้ต่อ Pratihara ทำให้ปาละมีอำนาจเหนืออินเดียเหนือ ผู้ดำรงตำแหน่งถัดจากธรรมปาละคือเทวปาละ พระราชโอรสผู้ขยายจักรวรรดิให้กว้างกว่าเดิม
รัชสมัย.
นักประวัติศาสตร์ระบุรัชสมัยโดยประมาณตามคำจารึกและบันทึกประวัติศาสตร์หลายแห่งที่แตกต่างกัน ซึ่งมีการระบุไว้ดังนี้:#เปลี่ยนทาง
ดิอเมริกันบรีด

ดิอเมริกันบรีด (อังกฤษ: The American Breed) เป็นวงดนตรีร็อคสัญชาติอเมริกันจากเมืองชิคาโก ประเทศสหรัฐอเมริกา ในปี 1960 เดิมทีเริ่มแรกชื่อเดิมคือ "แกรี่แอนด์เดอะไนต์ไลทส์" ก่อนที่จะมาใช้ชื่อดิอเมริกันบรีดในปี 1967 หลายเพลงของพวกเขาติดชาร์ตในช่วงปี 1967 ถึง 1968 เพลงที่รู้จักกันดีที่สุดคือเพลง "เบนด์มี, เชพมี" (ซิงเกิลจากปี 1967 พุ่งทะยานขึ้นสูงสุดถึงอันดับที่ 5 บนชาร์ตบิลบอร์ดฮอต 100 ในช่วงต้นปี 1968 วงแยกทางกันในปี 1970 ภายหลังสมาชิกเกือบทั้งหมดได้ก่อตั้งวงรูฟัสในเวลาต่อมา